作者：李曾伯
词牌/韵律：沁园春

paragraphs: 嗟矍铄翁，对婵娟月，怀汗漫游。
怅江湖幸有，季鹰鲈脍，田园忍负，晏子弧裘。
丹桂开时，青苹渺处，家在三吴天尽头。
庭皋静，又一番叶落，天下皆秋。
少年弓剑边州。
惊转首黄粱还梦不。
叹悠悠千载，关山无恙，滔滔一水，岁月俱流。
镜老菱花，笳悲庐叶，新雁数行人倚楼。
君知否，把眉峰蹙破，岂为身愁。